Marmorlanterne

Marmorlanterne (Ceropegia woodii) er en flerårig urt i gravmyrtfamilien.

Den har meterlange, trådtynne utløpere som hos ville planter kryper bortover bakken. Små knoller dannes i leddknutene. Bladene er hjerteformede og sølvgrått marmorerte med korte stilker. I bladhjørnene sitter det kjøttfargede blomster. Pollineringen utføres av små fluer som fanges inne i blomsten. Planten vokser vilt i Sør-Afrika, Swaziland og Zimbabwe. Den regnes av og til som en underart av Ceropegia linearis, med navnet C. linearis subsp. woodii.

Marmorlanterne er en vanlig stueplante som er enkel å dyrke. Den plantes som regel i ampler så utløperne kan henge fritt ned.

Litteratur

Eksterne lenker 

 

Gravmyrtfamilien